pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผช.รมว.แรงงาน นำทีมลงพื้นที่นครปฐม สร้างการรับรู้ป้องกันโควิดในกลุ่มแรงงานต่างด้าว [กระทรวงเเรงงาน]
วันศุกร์ที่ 24 เมษายน 2563
ผช.รมว.แรงงาน นําทีมลงพื้นที่นครปฐม สร้างการรับรู้ป้องกันโควิดในกลุ่มแรงงานต่างด้าว [กระทรวงเเรงงาน]
ผช.รมว.แรงงาน นําทีมลงพื้นที่นครปฐม สร้างการรับรู้ป้องกันโควิดในกลุ่มแรงงานต่างด้าว
กระทรวงแรงงาน ผนึกกําลังสภากาชาดไทย กรมอนามัย กระทรวงสาธารณสุข ลงพื้นที่นครปฐมสร้างความตระหนักรู้ให้แรงงานต่างด้าวรู้จักวิธีการป้องกันตนเองจากการแพร่ระบาดของไวรัสโควิด – 19 พร้อมพบปะผู้ว่าราชการจังหวัด นายกเหล่ากาชาดจังหวัดและหัวหน้าส่วนราชการ กําหนดมาตรการความร่วมมือป้องกันการแพร่ระบาดของเชื้อไวรัสโควิด – 19 กลุ่มแรงงานต่างด้าวในพื้นที่
เมื่อวันที่ 24 เมษายน 2563 เวลา 10.00 น.ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงาน นางเธียรรัตน์ นะวะมะวัฒน์ รองปลัดกระทรวงแรงงานพร้อมด้วยนายแพทย์พิชิต ศิริวรรณ รองผู้อํานวยการสํานักงานบรรเทาทุกข์และประชานามัยพิทักษ์ สภากาชาดไทยพร้อมด้วยผู้บริหารระดับสูงกระทรวงแรงงาน ลงพื้นที่จังหวัดนครปฐม เพื่อตรวจเยี่ยมและพบปะแรงงานต่างด้าว ณ ชุมชนบ้านท่าตลาด ตลาดศรีสามพราน และชุมชนยายชา อ.สามพราน จ.นครปฐม จากนั้น ผู้ช่วยรัฐมนตรีประจํากระทรวงแรงงาน และคณะ ได้ประชุมร่วมกับนายชาญนะ เอี่ยมแสง ผู้ว่าราชการจังหวัดนครปฐมนายกเหล่ากาชาดจังหวัดและหัวหน้าส่วนราชการ เพื่อรับฟังการดําเนินการป้องกันการแพร่ระบาดของเชื้อไวรัสโควิด-19 ในกลุ่มแรงงานต่างด้าวพื้นที่ จ.นครปฐม ณ ห้องประชุมเทศบาลเมืองสามพราน อ.สามพราน จ.นครปฐม โดยกล่าวว่า กระทรวงแรงงานมีมาตรการเร่งด่วนกรณีวิกฤติการณ์โรคโควิด – 19 เพื่อป้องกันและเยียวยาในกลุ่มแรงงานต่างด้าว ได้แก่ 1) การชะลอการอนุมัตินําเข้าแรงงานต่างด้าว ตั้งแต่วันที่ 23 มีนาคมเป็นต้นไป จนกว่าสถานการณ์จะกลับเข้าสู่ภาวะปกติ 2) การผ่อนปรนให้แรงงานต่างด้าวสามารถอยู่ในราชอาณาจักรและทํางานได้ต่อไปจนถึง 30 พฤศจิกายน 2563 3) ป้องกันการแพร่ระบาดของไวรัสโควิด – 19 ในกลุ่มแรงงานต่างด้าว โดยร่วมมือกับสภากาชาดไทย กรมอนามัย กระทรวงสาธารณสุข ให้ความรู้ความเข้าใจเกี่ยวกับวิธีการป้องกันนําร่องในพื้นที่จังหวัดสมุทรสาครและขยายความร่วมมือไปยังจังหวัดต่างๆ 4) การประชาสัมพันธ์สร้างการรับรู้เกี่ยวกับโรคโควิด – 19 ในสถานประกอบการ 5) การให้บริการทางการแพทย์แก่ผู้ประกันตนที่ป่วยเป็นโรคโควิด – 19 6) การปรับเพิ่มสิทธิประโยชน์กรณีว่างงาน และ 7) ลดหย่อนอัตราเงินสมทบและขยายกําหนดเวลายื่นแบบอัตราเงินสมทบนายจ้างและผู้ประกันตน เป็นต้น
ดร.ดวงฤทธิ์กล่าวว่า ปัจจุบันประเทศไทยมีคนต่างด้าวที่ได้รับอนุญาตทํางาน จํานวน 2,660,159 คน โดยแบ่งเป็นประเภทระดับฝีมือ จํานวน 168,176 คน ตลอดชีพ 241 คน ชนกลุ่มน้อย 44,800 คน และแรงงานประเภททั่วไป 2,446,942 คน ในพื้นที่จังหวัดนครปฐมมีแรงงานทั้งสิ้น 97,228 คน แบ่งเป็นระดับฝีมือ 2,206 คน ชนกลุ่มน้อย 6,782 คน และแรงงานประเภททั่วไป 88,240 คน สําหรับมาตรการในการป้องกันการแพร่ระบาดของเชื้อไวรัสโควิด – 19 ในกลุ่มแรงงานต่างด้าว สํานักงานจัดหางานจังหวัดนครปฐมได้ขอความร่วมมือนายจ้าง/สถานประกอบการและกําชับแรงงานต่างด้าวให้ปฏิบัติตามข้อกําหนด ได้แก่ ให้ผู้ประกอบการ ลูกจ้าง สวมหน้ากากอนามัยหรือหน้ากากผ้า ล้างมือด้วยสบู่ แอลกอฮอล์ เจล หรือน้ํายาฆ่าเชื้อโรค เว้นระยะนั่งหรือยืนห่างกันอย่างน้อย 1 เมตร เพื่อป้องกันการติดต่อสัมผัส หรือแพร่เชื้อโรคทางฝอยละอองน้ําลาย และให้ควบคุมจํานวนผู้ร่วมกิจกรรมมิให้แออัด หรือลดเวลาในการทํากิจกรรมให้สั้นลงเท่าที่จําเป็น โดยถือหลักการหลีกเลี่ยงการติดต่อสัมผัสระหว่างกัน เป็นต้น
รัฐบาลไทย-ข่าวทำเนียบรัฐบาล-รพ.เชียงรายฯ ใช้แอพพลิเคชั่นช่วยคัดกรองค้นหารอยโรคมะเร็งช่องปากระยะแรก
วันอาทิตย์ที่ 16 กันยายน 2561
รพ.เชียงรายฯ ใช้แอพพลิเคชั่นช่วยคัดกรองค้นหารอยโรคมะเร็งช่องปากระยะแรก
โรงพยาบาลเชียงรายประชานุเคราะห์  ใช้แอพพลิเคชั่นบันทึกข้อมูลคัดกรองค้นหารอยโรคมะเร็งช่องปากระยะแรก โดยเจ้าหน้าที่ และ อสม.ที่ผ่านการอบรม ใช้งานง่าย พบผู้ป่วยตั้งแต่ระยะแรก รักษาเร็ว
ทันตแพทย์หญิงกานต์สุดา อินทจักร์ ทันตแพทย์ด้านเวชศาสตร์ช่องปาก โรงพยาบาลเชียงรายประชานุเคราะห์ให้สัมภาษณ์ว่า โรงพยาบาลเชียงรายประชานุเคราะห์ ร่วมกับศูนย์ทันตระหว่างประเทศ กรมอนามัย จัดทําโครงการคัดกรองรอยโรคมะเร็งช่องปาก (Chaingrai Model) โดยใช้แอพพลิเคชั่น Oral Screen คัดกรองรอยโรคมะเร็งช่องปากเชิงรุก ให้ทันตบุคลากรในคลินิกทันตกรรม โรงพยาบาลชุมชน อาสาสมัครสาธารณสุขที่ผ่านการฝึกอบรม เป็นผู้บันทึกข้อมูลการคัดกรองและส่งข้อมูลเพื่อวินิจฉัยโดยแพทย์อย่างเป็นระบบ ทําให้ได้ข้อมูลที่ถูกต้อง ครบถ้วน ช่วยค้นหาผู้ป่วยมะเร็งในช่องปากได้ตั้งแต่ในระยะแรกได้มากขึ้น นอกจากนี้ยังได้พัฒนาเครือข่ายจัดระบบการจัดการและส่งต่อข้อมูล ซึ่งสามารถพิมพ์ใบนัดแพทย์ได้จากโรงพยาบาลชุมชนทันที
“จากผลการดําเนินงานตั้งแต่ปี พ.ศ. 2554 พบว่ารอยโรคก่อนมะเร็งชนิด Leukoplakia และ Erythroplakia จะมีการเปลี่ยนแปลงระดับเซลล์ที่รุนแรงขึ้นสัมพันธ์กับระยะเวลา จึงมีความจําเป็นที่จะต้องตรวจติดตามผู้ป่วยเป็นระยะ ทําให้สามารถรักษาได้ทันท่วงที ผู้ป่วยไม่มีความพิการ สามารถบดเคี้ยวและพูดออกเสียงได้อย่างปกติ ส่วนการพบรอยโรคมะเร็งช่องปากระยะ 1 หรือ 2 พบว่าผู้ป่วยยังคงมีชีวิตอยู่หลังจากตรวจวินิจฉัยและให้การรักษาได้มากกว่า 5 ปีถึงร้อยละ 80” ทพญ.กานต์สุดา กล่าว
ทั้งนี้กลุ่มเสี่ยงที่เกิดมะเร็งช่องปากคือ ผู้ที่มีอายุตั้งแต่ 35 ปีขึ้นไป ผู้สูงอายุ ผู้สูบบุหรี่ กินหมาก โดยรอยโรคมะเร็งช่องปาก ที่สังเกตเห็นได้ง่าย ได้แก่ รอยขาว รอยแดง หรือรอยขาวร่วมกับรอยแดงบริเวณเหงือก กระพุ้งแก้ม เพดาน ลิ้น ริมฝีปากด้านในและด้านนอก อาจเจ็บหรือไม่เจ็บก็ได้ แต่ไม่สามารถหายได้ภายในสองสัปดาห์ รอยโรคมะเร็งช่องปากพบได้เหมือนรอยโรคก่อนมะเร็งแต่อาจมีความรุนแรงมากขึ้น เช่น พบลักษณะเป็นแผล บวม เป็นก้อน ที่ขยายขนาดเร็ว ร่วมกับการมีต่อมน้ําเหลืองโต หรือฟันข้างเคียงโยก โดยที่ไม่พบสาเหตุการติดเชื้อจากฟัน ซึ่งการตรวจหารอยโรคมะเร็งช่องปากโดยทันตบุคลากร รวมถึงตัวผู้ป่วย ช่วยลดความสูญเสียที่จะเกิดขึ้นแก่ครอบครัวผู้ป่วย รวมถึงมีต้นทุนในการดูแลผู้ป่วยต่ํากว่าเมื่อเทียบกับการรักษาที่ล่วงเลยมาถึงระยะสุดท้าย
****************************************16 กันยายน 2561
รัฐบาลไทย-ข่าวทำเนียบรัฐบาล-พม. รับมอบหน้ากากอนามัยแบบผ้า 10,000 ชิ้น จาก ปตท. เพื่อแจกให้ผู้สูงอายุในความดูแลทั่วประเทศ ช่วยป้องกันไวรัสโควิด-19
วันพฤหัสบดีที่ 2 เมษายน 2563
พม. รับมอบหน้ากากอนามัยแบบผ้า 10,000 ชิ้น จาก ปตท. เพื่อแจกให้ผู้สูงอายุในความดูแลทั่วประเทศ ช่วยป้องกันไวรัสโควิด-19
พม. รับมอบหน้ากากอนามัยแบบผ้า 10,000 ชิ้น จาก ปตท. เพื่อแจกให้ผู้สูงอายุในความดูแลทั่วประเทศ ช่วยป้องกันไวรัสโควิด-19
เมื่อวันที่ 1 เม.ย. 63 เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วย นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ และคณะผู้บริหาร ร่วมรับมอบหน้ากากอนามัยแบบผ้า จํานวน 10,000 ชิ้น จากนายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน ) พร้อมด้วยนางปิยดา จงพยุหะ ผู้ช่วยกรรมการผู้จัดการใหญ่บริหารชื่อเสียงองค์กรและกิจการเพื่อสังคม และนางอัจฉริยา เจริญศักดิ์ ผู้จัดการฝ่ายกิจการเพื่อสังคมเพื่อมอบให้ผู้สูงอายุที่อยู่ในความดูแลของสถานสงเคราะห์ภายใต้สังกัดกรมกิจการผู้สูงอายุ (ผส.) ณ บริเวณโถงชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ
นายจุติ กล่าวว่า ปัจจุบัน สถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ส่งผลกระทบต่อประชาชนในวงกว้างอย่างต่อเนื่อง โดยเฉพาะกลุ่มเป้าหมายของกระทรวง พม. ตั้งแต่เด็ก เยาวชน คนพิการ ผู้สูงอายุ และผู้ด้อยโอกาสในสังคม ในวันนี้ (1 เม.ย. 63) ตนได้รับมอบหน้ากากอนามัยแบบผ้า จํานวน 10,000 ชิ้น จากนายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จํากัด (มหาชน ) พร้อมด้วยนางปิยดา จงพยุหะ ผู้ช่วยกรรมการผู้จัดการใหญ่ บริหารชื่อเสียงองค์กรและกิจการเพื่อสังคม และนางอัจฉริยา เจริญศักดิ์ ผู้จัดการฝ่ายกิจการเพื่อสังคม ซึ่งชมรมพลังไทยใจอาสา กลุ่ม ปตท. และมูลนิธิพลังที่ยั่งยืน ได้เชิญชวนพนักงานของบริษัท ปตท. จํากัด (มหาชน) ร่วมกันทําหน้ากากอนามัยจากผ้าขึ้น นอกจากนี้ บริษัท บ๊อบ 2005 จํากัด ได้ร่วมมอบหน้ากากอนามัยแบบผ้า จํานวน 57 ชิ้น และเจลแอลกอฮอล์ ขนาด 35 มิลลิลิตร จํานวน 49 ชิ้น โดยสิ่งของทั้งหมดจะมอบให้กรมกิจการผู้สูงอายุ นําไปส่งมอบให้แก่ผู้สูงอายุที่อยู่ในความดูแลของศูนย์พัฒนาการจัดสวัสดิการสังคมผู้สูงอายุ 12 แห่งทั่วประเทศ เพื่อเป็นการช่วยป้องกันการแพร่ระบาดของเชื้อไวรัสโควิด-19 สําหรับผู้สูงอายุ ซึ่งเป็นกลุ่มเปราะบางที่มีความเสี่ยงสูง และช่วยบรรเทาปัญหาการขาดแคลนหน้ากากอนามัยอีกทางหนึ่งด้วย
นายจุติ กล่าวเพิ่มเติมว่า ทั้งนี้ ศูนย์พัฒนาการจัดสวัสดิการสังคมผู้สูงอายุ มีภารกิจสําคัญในการพัฒนารูปแบบและแนวทางการจัดสวัสดิการสังคมสําหรับผู้สูงอายุอย่างมีมาตรฐาน การส่งเสริมและสนับสนุนระบบการดูแลผู้สูงอายุ รวมทั้งประสานความร่วมมือกับภาคีเครือข่าย ในการจัดระบบการดูแลและคุ้มครองทางสังคม อีกทั้งการจัดบริการสวัสดิการสังคมแก่ผู้สูงอายุ ทั้งนี้ ผู้ที่สนใจบริจาคสิ่งของเครื่องใช้อุปโภคบริโภคให้กับกลุ่มเป้าหมายของกระทรวง พม. สามารถบริจาคได้ที่ศูนย์รับบริจาคกระทรวง พม. หรือติดต่อศูนย์ช่วยเหลือสังคม สายด่วน พม. โทร.1300
รัฐบาลไทย-ข่าวทำเนียบรัฐบาล-“สคร. จัดเก็บรายได้จากรัฐวิสาหกิจในช่วง 8 เดือนของปีงบประมาณ 2561 สูงกว่าเป้าหมาย 25% ช่วยรักษาเสถียรภาพการคลัง”
วันจันทร์ที่ 11 มิถุนายน 2561
“สคร. จัดเก็บรายได้จากรัฐวิสาหกิจในช่วง 8 เดือนของปีงบประมาณ 2561 สูงกว่าเป้าหมาย 25% ช่วยรักษาเสถียรภาพการคลัง”
ในช่วง 8 เดือนของปีงบประมาณ 2561 (เดือนตุลาคม 2560 – เดือนพฤษภาคม 2561) สคร. สามารถจัดเก็บเงินนําส่งรายได้แผ่นดิน จํานวน 125,931 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสม จํานวน 25,629 ล้านบาท หรือคิดเป็นร้อยละ 25
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในช่วง 8 เดือนของปีงบประมาณ 2561 (เดือนตุลาคม 2560 – เดือนพฤษภาคม 2561) สคร. สามารถจัดเก็บเงินนําส่งรายได้แผ่นดิน จํานวน 125,931 ล้านบาท ซึ่งสูงกว่าเป้าหมายการจัดเก็บรายได้แผ่นดินสะสม จํานวน 25,629 ล้านบาท หรือคิดเป็นร้อยละ 25 ของเป้าหมายรายได้แผ่นดินสะสม (100,302 ล้านบาท) โดยในเดือนพฤษภาคม 2561 สคร. จัดเก็บรายได้แผ่นดินจํานวน 12,692 ล้านบาท ซึ่งถือเป็นส่วนสําคัญในการช่วยรักษาเสถียรภาพการคลังของประเทศ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า รัฐวิสาหกิจที่นําส่งรายได้สะสมสูงสุด 5 ลําดับแรก ได้แก่ สํานักงานสลากกินแบ่งรัฐบาล การไฟฟ้าฝ่ายผลิตแห่งประเทศไทย บริษัท ปตท. จํากัด (มหาชน) ธนาคารออมสิน และการไฟฟ้าส่วนภูมิภาค ทั้งนี้ จะเห็นว่าการนําส่งรายได้แผ่นดินของรัฐวิสาหกิจมีการนําส่งที่สูงกว่าเป้าหมายอย่างต่อเนื่องตั้งแต่ต้นปีงบประมาณ 2561 เนื่องจากรัฐวิสาหกิจมีการนํานวัตกรรมและเทคโนโลยีมาสนับสนุนกระบวนการทํางานภายในและการให้บริการแก่ประชาชนได้อย่างมีประสิทธิภาพมากยิ่งขึ้น ซึ่งส่งผลให้รัฐวิสาหกิจมีผลประกอบการที่ดีขึ้นอย่างต่อเนื่อง
รัฐวิสาหกิจที่นําส่งเงินรายได้แผ่นดินสะสมสูงสุด 5 อันดับแรก (ในช่วง 8 เดือนของปีงบประมาณ 2561)
รัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 รายได้นําส่งจริงสะสม (ล้านบาท) (ต.ค. 60 – พ.ค. 61) สัดส่วนรายได้นําส่งรายแห่งจริงสะสมเทียบกับผลรายได้นําส่งจริงสะสม (%) (ต.ค. 60– พ.ค. 61)
1) สํานักงานสลากกินแบ่งรัฐบาล  25,460  20
2) การไฟฟ้าฝ่ายผลิตแห่งประเทศไทย  20,784  17
3) บริษัท ปตท จํากัด (มหาชน)  17,519  14
4) ธนาคารออมสิน  17,309  14
5) การไฟฟ้าส่วนภูมิภาค  11,793  9
อื่นๆ   33,066  26
รวมทั้งหมด  125,931  100
นายประภาศ คงเอียด ผู้อํานวยการ สคร. กล่าวสรุปว่า ในปีงบประมาณ 2561 สคร. มีนโยบายสนับสนุนให้รัฐวิสาหกิจเน้นการขับเคลื่อนองค์กรด้วยเทคโนโลยี ความคิดสร้างสรรค์ และนวัตกรรม เพื่อสอดรับกับนโยบาย Thailand 4.0 โดยเฉพาะการนํานวัตกรรมและเทคโนโลยีเข้ามาช่วยในกระบวนการทํางานให้มีประสิทธิภาพ รวดเร็ว และลดต้นทุน ทําให้รัฐวิสาหกิจมีผลประกอบการที่ดียิ่งขึ้น และสามารถนําส่งรายได้แผ่นดินเป็นไปตามเป้าหมายการจัดเก็บตามเอกสารงบประมาณ 2561 ที่กําหนดไว้จํานวน 137,000 ล้านบาท ซึ่งจะเป็นส่วนสําคัญในการช่วยรักษาเสถียรภาพการคลังของประเทศได้อีกทางหนึ่ง
รัฐบาลไทย-ข่าวทำเนียบรัฐบาล-ก. ดิจิทัลฯ ส่งเสริมชื่อโดเมนและอีเมลภาษาไทย
วันศุกร์ที่ 2 พฤศจิกายน 2561
ก. ดิจิทัลฯ ส่งเสริมชื่อโดเมนและอีเมลภาษาไทย
ก. ดิจิทัลฯ
กระทรวงดิจิทัลฯ เตรียมส่งเสริมให้มีการใช้ชื่อโดเมนและอีเมลเป็นภาษาไทย เชื่อลดปัญหาช่องว่างดิจิทัล ขานรับเป้าหมายไทยแลนด์ 4.0 เกิดการพัฒนาที่ไม่ทิ้งใครไว้ข้างหลังนายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) กล่าวว่า มูลนิธิศูนย์สารสนเทศเครือข่ายไทย หรือทีเอชนิค (THNIC) ได้เข้ามานําเสนอการส่งเสริมให้มีการใช้ชื่อโดเมนและอีเมลเป็นภาษาไทย เพื่อลดช่องว่างดิจิทัลด้านการสื่อสาร เนื่องจากปัจจุบันยังมีคนในท้องถิ่นส่วนหนึ่งที่ไม่ได้ใช้ภาษาอังกฤษ ทําให้เป็นอุปสรรคในการเข้าถึงหรือเข้าไปใช้บริการต่างๆ จากเว็บไซต์ที่ยังใช้แต่ชื่อภาษาอังกฤษเป็นส่วนใหญ่ โดยหลังการรับฟังข้อเสนอแนวทาง เห็นด้วยว่าสอดคล้องกับการที่รัฐบาลและกระทรวงดิจิทัลฯ กําลังพยายามที่จะให้ประเทศไทยเชื่อมโยงถึงกันได้ครอบคลุมทุกพื้นที่ทั่วประเทศผ่านโครงการเน็ตประชารัฐ ฉะนั้นทุกคนควรที่จะสามารถสื่อสารผ่านระบบอีเมลที่จ่าหน้าเป็นภาษาไทยได้ด้วย
ทั้งนี้ กระทรวงฯ ยินดีให้การสนับสนุนและประชาสัมพันธ์ให้มีการใช้ชื่อโดเมนที่มีตัวอักษรภาษาไทยมากขึ้น และเห็นความสําคัญของการที่จะมีชื่ออีเมลเป็นตัวอักษรไทยด้วย ซึ่งจะทําให้คนไทยทั่วๆ ไปที่ไม่คุ้นชินกับตัวอักษรภาษาอังกฤษ สามารถใช้บริการอีเมลได้กว้างขวางมากขึ้น “เราให้เน็ตประชารัฐ เพื่อให้ทุกคนสามารถสื่อสารติดต่อกันได้ ดังนั้นตรงนี้ก็สําหรับคนที่ไม่คุ้นชินกับตัวอักษรภาษาอังกฤษ ก็สามารถใช้ชื่ออีเมลภาษาไทยได้”
ดร.พจนันท์ รัตนไชยพันธ์ ผู้อํานวยการมูลนิธิศูนย์สารสนเทศเครือข่ายไทย หรือทีเอชนิค (THNIC) กล่าวว่า จากการศึกษาความสําคัญของปัญหาการไม่มีชื่อโดเมนและชื่ออีเมลเป็นภาษาท้องถิ่น ได้ข้อสรุปหลักๆ ว่า ความยากลําบากในการการจดจําและการสะกดชื่อโดเมนและชื่ออีเมลเป็นภาษาอังกฤษ ทําให้เกิดปัญหาในการสื่อสารและการเข้าถึงข้อมูลบนอินเทอร์เน็ต เช่น การระบุชื่อโดเมนหรือชื่ออีเมล ทางวิทยุ หรือโทรศัพท์ หรือการแจ้งชื่อตามป้ายประกาศต่างๆ การสะกดคําไทยเป็นภาษาอังกฤษทําได้หลายรูปแบบ (Transliteration Problem) วัฒนธรรมการใช้ภาษาไทยเป็นสิ่งสําคัญแม้ในโลกอินเทอร์เน็ต เป็นต้น
ทั้งนี้ ชื่อโดเมนภาษาไทย และอีเมลภาษาไทย จะช่วยเพิ่มการเข้าถึงครอบคลุมคนทุกกลุ่ม เพราะปัจจุบันยังมีบางส่วนในพื้นที่ไกลๆ หรือคนสูงอายุที่มีปัญาในการเข้าถึง ลดความเหลื่อมล้ํา และไม่ทิ้งใครไว้ข้างหลัง ซึ่งการพัฒนาตามนโยบายไทยแลนด์ 4.0 ควรเพิ่มศักยภาพให้การเข้าถึงครอบคลุมไปถึงกลุ่มปลายทางได้ นี่คือวิธีหนึ่งที่ช่วยเพิ่มศักยภาพ ลดอุปสรรคด้านภาษา ช่วยให้สามารถเข้าถึงข้อมูลที่อยู่บนอินเทอร์เน็ตได้มากขึ้น
*************************
รัฐบาลไทย-ข่าวทำเนียบรัฐบาล-กระทรวงมหาดไทย แถลงสถานการณ์การดูแลรักษาความสงบเรียบร้อย ภายหลังปิดการออกเสียงประชามติ
วันอังคารที่ 23 สิงหาคม 2559
กระทรวงมหาดไทย แถลงสถานการณ์การดูแลรักษาความสงบเรียบร้อย ภายหลังปิดการออกเสียงประชามติ
กระทรวงมหาดไทย แถลงสถานการณ์การดูแลรักษาความสงบเรียบร้อย ภายหลังปิดการออกเสียงประชามติ
วันนี้ ( 7 ส.ค. 59) เวลา 16.30 น. ที่ศูนย์ประสานงานติดตามการออกเสียงประชามติ ชั้น 5 กรมการปกครอง กระทรวงมหาดไทยนายกฤษฎา บุญราช ปลัดกระทรวงมหาดไทย เปิดเผยว่าตามที่กระทรวงมหาดไทยในฐานะหน่วยงานที่มีหน้าที่ในการรักษาความสงบเรียบร้อยเพื่อสนับสนุนการออกเสียงประชามติได้เปิดศูนย์ประสานงานติดตามการออกเสียงประชามติ เพื่อติดตามสถานการณ์การออกเสียงประชามติในวันนี้ตั้งแต่ระหว่างเวลา 08.00 – 16.00 น.
กระทรวงมหาดไทยขอเรียนให้ทราบว่าภาพรวมของสถานการณ์ในพื้นที่จังหวัดเป็นไปด้วยความเรียบร้อยมีเหตุการณ์ความไม่สงบเกิดขึ้นในช่วงเช้าที่จังหวัดนราธิวาส จํานวน 1 จุด มีผู้เสียชีวิต 1 ราย และเมื่อคืนวันที่ 6 สิงหาคม เกิดเหตุความไม่สงบในพื้นที่ 16 จุด โดยผู้ว่าราชการจังหวัดนราธิวาสสามารถดําเนินการแก้ไขปัญหาในพื้นที่ ได้เป็นที่เรียบร้อย
ในส่วนของเหตุการณ์ในพื้นที่อื่นๆ ตั้งแต่เวลา 08.00 น. เกิดอุบัติเหตุรถชนเสาเป็นเหตุกระทบถึงหน่วยลงคะแนนในเขตเทศบาลนครตรังแต่เมื่อถึงเวลาเปิดลงคะแนนก็สามารถแก้ไขปัญหาได้เช่นกัน
ด้านเหตุการณ์อื่นๆ หลังเวลา 08.00 น. ที่มีการเปิดลงคะแนนเป็นต้นมาพบเหตุฉีกบัตรลงคะแนน ซึ่งจากการตรวจสอบส่วนใหญ่พบว่าเป็นผู้สูงอายุ เนื่องจากเกิดความเข้าใจผิดในรูปแบบของบัตรลงคะแนนที่แบ่งเป็น 2 ส่วน ไม่ได้มีเจตนาในการฉีกบัตร ซึ่งในเวลา 11.00 น. กรมการปกครองได้มอบหมายให้รองอธิบดีกรมการปกครองประสานไปยัง กกต. เพื่อขออนุญาตให้เจ้าหน้าที่ประจําหน่วยเลือกตั้งสามารถประชาสัมพันธ์ให้ผู้มาลงคะแนนทราบอย่างถูกต้อง ซึ่งสามารถลดจํานวนผู้ฉีกบัตรลงได้
สรุปภาพรวมมีเหตุการณ์เกิดขึ้นใน 32 จังหวัด 43 หน่วย มีร่องรอยการฉีกบัตรโดยเจตนา 2 จุด ในพื้นที่ เขตบางนา กทม. เป็นนักศึกษามหาวิทยาลัยได้ฉีกบัตรโชว์ในหน่วยลงคะแนนขณะนี้อยู่ระหว่างการสอบสวน และในพื้นที่จังหวัดปทุมธานี และอีกเหตุการณ์ที่หน่วยลงคะแนนในเขตมหาวิทยาลัยขอนแก่นเวลา 16.00 น. หลังปิดหีบลงคะแนน พบว่ายังมีผู้ไปลงคะแนนเหลืออยู่ 246 คน ซึ่งได้มาแสดงตน ก่อนเวลา 16.00 น. ตามกฎหมายแม้จะเลยเวลาก็สามารถลงคะแนนได้ขณะนี้อยู่ระหว่างลงคะแนน สําหรับในพื้นที่ห่างไกล กกต. ประจําจังหวัดจะประสานหน่วยทหารในการลําเลียงหีบบัตรมานับคะแนนยังหน่วยนับคะแนน และขณะนี้อยู่ระหว่างการนับคะแนนที่หน่วยลงคะแนนทั้งหมดกว่า 95,000 หน่วยทั่วประเทศ
ปลัดกระทรวงมหาดไทย กล่าวเพิ่มเติมว่า สรุปภาพรวมสถานการณ์ถือว่าเป็นไปด้วยความเรียบร้อยโดยกระทรวงมหาดไทยต้องขอขอบคุณพี่น้องประชาชนทั้งประเทศในการให้ความร่วมมือมาลงคะแนนอย่างเป็นระเบียบเรียบร้อย และขอขอบคุณทุกหน่วยงาน บุคลากรในสังกัดทุกระดับ ตั้งแต่ผู้ว่าราชการจังหวัด นายอําเภอ กํานัน ผู้ใหญ่บ้าน และผู้มีส่วนเกี่ยวข้องที่ช่วยกันทํางานอย่างเต็มกําลังความสามารถทําให้การดําเนินการลงประชามติในครั้งนี้สําเร็จลุล่วงด้วยดี และขณะนี้อยู่ระหว่างการนับคะแนนของหน่วยต่างๆ ซึ่งเป็นหน้าที่ของกกต. ที่จะมีการรายงานผล ในภาพรวมต่อไป สําหรับศูนย์รักษาความสงบเรียบร้อยและศูนย์ประสานงานฯ ของกระทรวงมหาดไทยจะทําหน้าที่ไปจนกว่าจะเสร็จสิ้นการนับคะแนน
รัฐบาลไทย-ข่าวทำเนียบรัฐบาล-รมว.สธ.นำคณะผู้บริหาร วางพานพุ่มดอกไม้ ถวายสักการะพระอนุสาวรีย์สมเด็จพระเจ้าพี่นางเธอฯ
วันอาทิตย์ที่ 6 พฤษภาคม 2561
รมว.สธ.นําคณะผู้บริหาร วางพานพุ่มดอกไม้ ถวายสักการะพระอนุสาวรีย์สมเด็จพระเจ้าพี่นางเธอฯ
รัฐมนตรีว่าการกระทรวงสาธารณสุข นําข้าราชการ เจ้าหน้าที่กระทรวงสาธารณสุข วางพานพุ่มดอกไม้ถวายสักการะ และถวายสดุดีสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  เนื่องในโอกาสวันคล้ายวันประสูติ 6 พฤษภาคม
วันนี้ (6พฤษภาคม 2561) เวลา07.00น. ณ บริเวณลานพระอนุสาวรีย์สมเด็จพระเจ้าพี่นางเธอฯ ตึกสํานักงานปลัดกระทรวงสาธารณสุข จ.นนทบุรีศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข นําผู้บริหารระดับสูง ข้าราชการ เจ้าหน้าที่กระทรวงสาธารณสุขรวมทั้งผู้แทนหน่วยงาน สมาคม องค์กรต่างๆ วางพานพุ่มดอกไม้ถวายสักการะพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสวันคล้ายวันประสูติ 6 พฤษภาคม
ศ.คลินิกเกียรติคุณ นพ.ปิยะสกล กล่าวว่าสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ทรงมีพระกรุณาธิคุณต่อวงการสาธารณสุขเป็นอย่างยิ่ง พระองค์ทรงประกอบพระกรณียกิจด้านการแพทย์ การพยาบาล และการสาธารณสุข เคียงคู่สมเด็จพระราชชนนี สืบสานพระราชปณิธานและโดยพระดําริของพระองค์จนเป็นที่ประจักษ์แก่สาธารณชน และทรงมีพระเมตตาต่อทวยราษฎร์ ทรงบําบัดทุกข์ บํารุงสุขด้านอนามัย เพื่อให้ประชาชนชาวไทยได้มีชีวิตอยู่อย่างมีคุณภาพและมีสุขภาพที่ดีอย่างถ้วนหน้า เพื่อเฉลิมพระเกียรติและสํานึกในพระกรุณาธิคุณควรที่พระองค์ท่านจะได้รับการยกย่องและเทิดพระเกียรติไว้ให้เป็นที่ทราบโดยทั่วกัน
ดังนั้นกระทรวงสาธารณสุขได้ขอพระราชทานพระบรมราชานุญาต จัดสร้างพระอนุสาวรีย์สมเด็จพระเจ้าพี่นางเธอ เจ้าฟ้ากัลยาณิวัฒนากรมหลวงนราธิวาสราชนครินทร์เมื่อปี พ.ศ. 2552 ขนาดสองเท่าของพระองค์จริง เป็นประติมากรรมลอยตัว ทรงประทับพระองค์นั่งอยู่บนพระเก้าอี้ ฉลองพระองค์ชุด พอ.สว. พร้อมหมวก ทําด้วยบรอนซ์ทําสีผิวโลหะเป็นสีน้ําตาลอ่อน ด้านหลังพระอนุสาวรีย์ เป็นงานประติมากรรมภาพนูนต่ําผสมนูนสูง ขนาด3คูณ4เมตร แสดงพระกรณียกิจ และวิถีชีวิตโดยรวม และตัวหนังสือแสดงพระประวัติโดยย่อประดิษฐานบริเวณลานอเนกประสงค์ อาคารสํานักงานปลัดกระทรวงสาธารณสุขและเมื่อวันที่ 1 มิถุนายน 2559ได้ขอพระราชทานกราบบังคมทูลเชิญ สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินมาทรงเปิดพระอนุสาวรีย์สมเด็จพระเจ้าพี่นางเธอฯ เพื่อเป็นการน้อมรําลึกถึงพระกรณียกิจที่ทรงอุทิศพระองค์ให้การแพทย์และการสาธารณสุขและน้อมเกล้าน้อมกระหม่อมถวายพระเกียรติคุณ รวมทั้งให้บุคลากรสาธารณสุข มีสิ่งยึดเหนี่ยวจิตใจและจิตสํานึกในการน้อมนําความคิดและจริยวัตรที่งดงาม พร้อมทั้งคุณานุประโยชน์ต่อสังคมและประเทศชาติ มาเป็นแบบอย่างในการปฏิบัติงานและการดําเนินชีวิต
*********************** 6 พฤษภาคม 2561
รัฐบาลไทย-ข่าวทำเนียบรัฐบาล-ผู้ช่วย รมว.แรงงาน แนะแนวนักศึกษา เตรียมความพร้อมสู่ตลาดแรงงาน
วันอังคารที่ 17 มีนาคม 2563
ผู้ช่วย รมว.แรงงาน แนะแนวนักศึกษา เตรียมความพร้อมสู่ตลาดแรงงาน
ผู้ช่วยรัฐมนตรีประจํากระทรวงแรงงาน พบปะนักศึกษา ม.สวนดุสิต หารือแนวทางการให้ความช่วยเหลือด้านอาชีพ เตรียมความพร้อมก่อนเข้าสู่ตลาดแรงงาน
วันที่ 17 มีนาคม 2563 เวลา 13.30 น.หม่อมราชวงศ์จัตุมงคล โสณกุล รัฐมนตรีว่าการกระทรวงแรงงานมอบหมายให้ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานพร้อมด้วยผู้แทนหน่วยงานในสังกัดกระทรวงแรงงาน ร่วมพูดคุยกับคณะผู้บริหาร และตัวแทนนักศึกษามหาวิทยาลัยราชภัฏสวนดุสิต เพื่อหารือแนวทางการให้ความช่วยเหลือด้านอาชีพ ในการเตรียมพร้อมเข้าสู่ตลาดแรงงาน ณ ห้องประชุมชั้น 5 อาคารสํานักงานมหาวิทยาลัยราชภัฏสวนดุสิต
ผู้ช่วยรัฐมนตรีประจํากระทรวงแรงงานกล่าวว่า กระทรวงแรงงานพร้อมดูแลแรงงานไทย และแรงงานต่างชาติทุกคน ตามคํากล่าวของรัฐมนตรีว่าการกระทรวงแรงงานที่ว่า “ใครอยากทํางาน ต้องได้ทํา ใครอยากมีฝีมือ จะฝึกทักษะฝีมือให้” โดยมีหน่วยงานที่สามารถให้ความช่วยเหลือแรงงานในทุกด้าน เช่นกรมการจัดหางาน มีโครงการนัดพบแรงงาน โดยมีตําแหน่งงานว่างที่สามารถเข้าไปค้นหาได้ในระบบออนไลน์ ผ่านระบบ smart job center (ระบบการจัดหางานสําหรับผู้สมัครงานและผู้ว่าจ้าง) ซึ่งจะมีข้อมูลทั้งงานในระบบ งานนอกระบบ และงาน Past time นอกจากนี้กรมสวัสดิการและคุ้มครองแรงงาน ก็จะดูแลกฎหมายที่คุ้มครองสิทธิแรงงาน อีกทั้งกรมพัฒนาฝีมือแรงงาน เป็นเสมือนวิทยาลัยฝึกอาชีพ รวมถึงสํานักงานประกันสังคม จะทําหน้าที่ดูแลด้านสิทธิประโยชน์ที่พึงได้รับและการคุ้มครองตามกฎหมายอย่างเท่าเทียม
ทั้งนี้ กระทรวงแรงงานมีความพร้อมที่จะดูแลนักศึกษาที่จะจบการศึกษาและเข้าสู่ตลาดแรงงานในอนาคต ทั้งในด้านความถนัดทางวิชาชีพ การสร้างความเข้าใจกับสถานประกอบการ เพื่อรองรับนักศึกษาในสาขาวิชาที่เปิดใหม่ พร้อมทั้งประสานงานไปยังผู้ประกอบการเกี่ยวกับอัตราการรับนักศึกษาฝึกงาน และนักศึกษาจบใหม่ รวมถึงด้านสิทธิประโยชน์ที่พึงได้รับการคุ้มครอง ในการเข้าสู่ตลาดแรงงานในอนาคตดร.ดวงฤทธิ์กล่าวในตอนท้าย
รัฐบาลไทย-ข่าวทำเนียบรัฐบาล-การเบิกจ่ายงบลงทุนรัฐวิสาหกิจในไตรมาส 1 ปี 2563 ผลักดันเศรษฐกิจไทยปี 2563
วันอังคารที่ 28 เมษายน 2563
การเบิกจ่ายงบลงทุนรัฐวิสาหกิจในไตรมาส 1 ปี 2563 ผลักดันเศรษฐกิจไทยปี 2563
ผลการเบิกจ่ายงบลงทุนในปี 2563 ของรัฐวิสาหกิจ 45 แห่ง ที่ สคร.กํากับดูแลโดยตรง ณ สิ้นเดือนมีนาคม 2563 มีผลการเบิกจ่ายงบลงทุนสะสมจํานวน 71,720 ล้านบาท หรือคิดเป็นร้อยละ 107 ของแผนการเบิกจ่ายสะสม
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ผลการเบิกจ่ายงบลงทุนในปี 2563 ของรัฐวิสาหกิจ 45 แห่ง ที่ สคร. กํากับดูแลโดยตรง ณ สิ้นเดือนมีนาคม 2563 มีผลการเบิกจ่ายงบลงทุนสะสมจํานวน 71,720 ล้านบาท หรือคิดเป็นร้อยละ 107 ของแผนการเบิกจ่ายสะสม โดยเม็ดเงินสะสมสิ้นสุดมีนาคม 2563 มากกว่าช่วงเดียวกันของปีที่แล้ว 1,253 ล้านบาท หรือร้อยละ 101.78 โดยรัฐวิสาหกิจที่มีงบลงทุนขนาดใหญ่และสามารถเบิกจ่ายได้ตามเป้าหมายที่กําหนด ได้แก่ การรถไฟแห่งประเทศไทย การรถไฟฟ้าขนส่งมวลชนแห่งประเทศไทย (รฟม.) การประปาส่วนภูมิภาค และการไฟฟ้าทั้ง 3 แห่ง โดยเป็นผลจากการเร่งรัดเบิกจ่ายงบลงทุนของรัฐวิสาหกิจในช่วงก่อนหน้านี้ และการปรับแผนการลงทุนให้สอดคล้องกับผลการดําเนินงานจริง
ผลการเบิกจ่ายสะสมของรัฐวิสาหกิจ 2563 ณ สิ้นเดือนมีนาคม 2563
รัฐวิสาหกิจ   เบิกจ่ายจริงสะสม  ร้อยละเบิกจ่ายจริงสะสม/แผนเบิกจ่ายสะสม
ปีงบประมาณ (ต.ค. 62 – ก.ย. 63)
จํานวน 34 แห่ง    48,223    103%
ปีปฏิทิน (ม.ค. 63 – ธ.ค. 63)
จํานวน 11 แห่ง   23,496    118%
รวม 45 แห่ง   71,720    107%
นายชาญวิทย์ นาคบุรี ที่ปรึกษาด้านการประเมินผลรัฐวิสาหกิจ กล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจ 45 แห่ง แบ่งเป็นการเบิกจ่ายของรัฐวิสาหกิจปีงบประมาณ 34 แห่ง จํานวน 48,223 ล้านบาท หรือคิดเป็นร้อยละ 103 ของแผนการเบิกจ่ายงบลงทุนสะสม 6 เดือน (ตั้งแต่เดือนตุลาคม 2562 – มีนาคม 2563) และการเบิกจ่ายของรัฐวิสาหกิจปีปฏิทิน 11 แห่ง จํานวน 23,496 ล้านบาท หรือคิดเป็นร้อยละ 118 ของแผนการเบิกจ่ายงบลงทุนสะสม 3 เดือน (ตั้งแต่เดือนมกราคม – มีนาคม 2563) ทั้งนี้ มีโครงการลงทุนขนาดใหญ่ที่สามารถเบิกจ่ายได้เกินกว่าเป้าหมาย เช่น โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของ รฟม. โครงการปรับปรุงระบบส่งไฟฟ้าภาคตะวันตกและภาคใต้เพื่อสร้างความมั่นคงของการไฟฟ้าฝ่ายผลิตแห่งประเทศไทย และแผนปรับปรุงและขยายระบบจําหน่ายพลังไฟฟ้าฉบับที่ 12 ปี 2560 – 2564 ของการไฟฟ้านครหลวง สําหรับโครงการลงทุนขนาดใหญ่ที่เบิกจ่ายได้ต่ํากว่าเป้าหมาย เช่น โครงการลงทุนโครงข่ายระบบท่อส่งก๊าซธรรมชาติ ตามแผนระบบรับส่งและโครงสร้างพื้นฐาก๊าซธรรมชาติเพื่อความมั่นคง (ระยะที่ 1 และ 2) และแผนระยะยาวพัฒนาอสังหาริมทรัพย์/อื่นๆ ของบริษัท ปตท. จํากัด (มหาชน) และการจ่ายค่าธรรมเนียมการประมูลคลื่นความถี่ 5G ของบริษัท ทีโอที จํากัด (มหาชน)
นายประภาศ คงเอียด ผู้อํานวยการ สคร. กล่าวสรุปว่า การเบิกจ่ายงบลงทุนของรัฐวิสาหกิจ ณ สิ้นเดือนมีนาคม 2563 ในภาพรวม รัฐวิสาหกิจส่วนใหญ่ยังคงสามารถเบิกจ่ายงบลงทุนได้ตามเป้าหมาย อย่างไรก็ตาม จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ได้ส่งผลกระทบต่อโครงการลงทุนบางโครงการที่ต้องใช้บุคลากรและการนําเข้าอุปกรณ์จากต่างประเทศ ทําให้ต้องปรับปรุงแผนการลงทุนให้สอดคล้องกับการดําเนินงานจริงด้วย ทั้งนี้ กระทรวงการคลังโดย สคร. จะยังคงติดตามการเบิกจ่ายงบลงทุนของรัฐวิสาหกิจในปี 2563 อย่างใกล้ชิด เพื่อให้สามารถลงทุนโครงการต่างๆ ได้ตามเป้าหมายเพื่อผลักดันเศรษฐกิจอย่างต่อเนื่อง
รัฐบาลไทย-ข่าวทำเนียบรัฐบาล-กนอ. เฮ ครม.ไฟเขียว โครงการนิคมฯ จ.สระแก้ว เร่งก่อสร้างเฟสแรก พร้อมเปิดตัวอย่างเป็นทางการ มิ.ย.นี้
วันพุธที่ 22 มีนาคม 2560
กนอ. เฮ ครม.ไฟเขียว โครงการนิคมฯ จ.สระแก้ว เร่งก่อสร้างเฟสแรก พร้อมเปิดตัวอย่างเป็นทางการ มิ.ย.นี้
การนิคมอุตสาหกรรมแห่งประเทศไทย เฮ ครม.ไฟเขียว โครงการนิคมฯ จ.สระแก้ว เร่งก่อสร้างเฟสแรก พร้อมเปิดตัวอย่างเป็นทางการ มิ.ย.นี้